VIIENDA KOOSSEISU

OTSUS

Haapsalu,			29. september 2006 nr 72

Detailplaneeringu kehtestamine
(Suur-Mere tn 18, Haapsalu)

Detailplaneering (Suur-Mere tn 18, Haapsalus) algatati Haapsalu Linnavolikogu 17.06.2005 otsusega nr 195. Planeeringu eesmärgiks oli Suur-Mere 18 ärikrundi ehitusõiguse muutmine, et ehitada krundile korterelamud. Planeering võeti vastu Haapsalu Linnavalitsuse 20.12.2005 korraldusega nr 876 ja avalik väljapanek toimus ajavahemikul 6.01.2006 kuni 20.01.2006 ja avalikud arutelud 13.02.2006, 3.04.2006.
Juhindudes planeerimisseaduse § 24 lg 3, § 25 lg 4 ja 5, § 26 lg 1 ja 2, kohaliku omavalitsuse korralduse seaduse § 6 lg 1, § 22 lg 1 p 33, § 23, Haapsalu põhimääruse § 12 lg 1 p 34, § 62, ning haldusmenetluse seadusest, Haapsalu Linnavolikogu otsustab:

1.	Kehtestada Suur-Mere tn 18 krundi detailplaneering Haapsalus (joonis lisatud).

2.	Linnavolikogu kantseleil teha otsus teatavaks Haapsalu Linnavalitsuse linnaarhitektile, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu projektiga Maa-ameti Lääne katastribüroole (Ehte 9, 90509 Haapsalu).

3.	Linnavolikogu kantseleil avaldada ühe kuu jooksul peale otsuse jõustumist teade detailplaneeringu kehtestamise kohta ajalehes Lääne Elu.

4.	Otsus jõustub avalikustamisega.

5.	Planeeringu kehtestamise otsuse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see otsus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Arder Väli
Volikogu esimees